



Z A P I S N I K
2. sjednice Vijeća Mjesnog odbora Studenski grad,
8. srpnja 2021.
u prostorijama MO Studenski grad,
s početkom u 19:00 sati



NAZOČNI ČLANOVI VIJEĆA:
Renata Hofer, Ivana Budimir, Josip Jularić, Zoran Preradović, Marija Gregorijev, Dominik Rodić, Vjekoslav Madunić, Boris Gnjidić i Cvitan Ćale


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednicaVijeća



	Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

	Nakon rasprave, jednoglasno, Vijeće prihvaća tekst Zapisnika konstituirajuće sjednice Vijeća, održane  24.lipnja 2021. – sa sljedećim izmjenama:
Renata Hofer- primjedba na zapisnik sa konstituirajuće sjednice, traži da se unese u zapisnik pod točkom Ad 5.  da je vijećnik Boris Gnjidić tražio da se za potpredsjednika vijeća odabere netko iz oporbe, nakon čega  su vijećnici iz platforme Možemo! napustili sjednicu na 5 minuta kako bi se dogovorili o prijedlogu. Nakon povratka izjasnili su se da ostaju kod svoje odluke da za prijedlog za potpredsjenicu Vijeća predlažu Ivanu Budimir.

Budući da se više nitko ne javlja za riječ, zapisnik a konstituirajuće sjednice uz izmjenu je jednoglasno prihvaćen.

Dopuna dnevnog reda:
· Uređenje dječjeg igrališta u Ulici Zvonimira Ljevakovića  

Predlaže se slijedeći 

D N E V N I   R E D


1. Organiziranje dežurstva članova Vijeća Mjesnog odbora Studentski grad u prostorijama mjesne samouprave – donošenje zaključka;
2. Domar u objektu Mjesne samouprave – donošenje zaključka;
3. Način slanja materijala za sjednicu – donošenje zaključka;
4. Zahtjev za uređenjem dječjeg igrališta u Ulici Vile Velebita kbr. 28 – donošenje zaključka;
5. Zahtjev za obnovom dječjeg igrališta u Ulici Zvonimira Ljevakovića – donošenje zaključka

6. Prijedlog za riješavanje deponija u Ulici Mate Lovraka  – donošenje zaključka;
7. Rasprava o načinu korištenje prostora Mjesne samouprave te uvid u raspored korištenja.– donošenje zaključka;
8. Pitanja, prijedlozi i obavijesti.



	
Ad 1. Organiziranje dežurstva članova Vijeća Mjesnog odbora Studentski grad u prostorijama mjesne samouprave

	Predsjednica usmeno informira nazočne o predmetu rasprave i odlučivanja.


	Vijeće jednoglasno donosi

Z A K LJ U Č A K

Članov i Vijeća dežurati će svaki ponedjeljak od 18:00 do 19:00 sati, tako da su dežurna dva vijećnika, jedan iz pozicije i jedan iz opozicije. O čemu će se obavijest staviti na oglasnu ploču.



Ad 2. Domar u objektu mjesne samouprave

	Predsjednik usmeno informira nazočne o predmetu rasprave i odlučivanja. 

	Vijeće jednoglasno donosi

Predsjednica napominje da je svim domarima Mjesnih odbora na području Grada Zagreba produljen ugovor do rujna 2021. godine te da se u rujnu očekuje naputak vezan uz funkciju domara, te se  zaključak odgađa za mjesec rujan.



Ad 3. Način slanja materijala za sjednicu

	Predsjednik usmeno informira nazočne o predmetu rasprave i odlučivanja.

	Vijeće jednoglasno donosi

Z A K LJ U Č A K

Pozivi i materijali za sjednicu dostavljat će se e-mailom.



	Ad 4. Zahtjev za uređenjem dječjeg igrališta u Ulici Vile Velebita kbr. 28.

	Predsjednik usmeno informira nazočne o predmetu rasprave i odlučivanja.

	Vijeće jednoglasno donosi 


ZAKLJUČAK 

Potreba za obnovom dječjeg parka koji se nalazi  u visini kbr. 28 u Ulici  Vile Velebita. 
Biti će razmotreno kod izrade Plana malih komunalnih aktivnosti za 2022.
	
Ad 5. Zahtjev za obnovom dječjeg igrališta u Ulici Zvonimira Ljevakovića


	Predsjednik usmeno informira nazočne o predmetu rasprave i odlučivanja.

            Vijeće jednoglasno donosi 

ZAKLJUČAK 

Potreba za obnovom dječjeg parka koji se nalazi  u  Ulici Zvonimira Ljevakovića.
Biti će razmotreno kod izrade Plana malih komunalnih aktivnosti za 2022.


Ad 6. Prijedlog za riješavanje deponija u Ulici Mate Lovraka  

	Predsjednik usmeno informira nazočne o predmetu rasprave i odlučivanja.

            Vijeće sa sedam glasova „ZA“ i dva glasa „SUZDRŽAN“ donosi

[bookmark: _GoBack]Z A K LJ U Č A K
 
1. Vijeće je razmotrilo situaciju vezano uz deponij na križanju Ulice Mate Lovraka i Dankovečke ulice s obzirom na mnogobrojne pritužbe građana kroz vremenski period od barem 2 godine.

2. Vijeće je utvrdilo činjenicu da tvrtka „Futura“ kroz prvu godinu tog perioda nije imala potrebne dozvole te je time oštetila Gradski proračun.

3. Vijeće je utvrdilo činjenicu da tvrtka „Futura“ i sad koristi puno veću površinu od dozvoljene Rješenjem čime i dalje šteti Gradskom proračunu.

4. Također, Vijeće je utvrdilo da se građani svakodnevno suočavaju s bukom, prašinom, neodržavanjem i zaštopavanjem slivnika koje moraju iz pričuva zgrade sami sanirati, te komunalnim redarstvom koje prima pritužbe građana i izlazi na uvide, ali bez rezultata u korist građana, te da se nedvojbeno radi o ozbiljnom narušavanju kvalitete života građana Ulice Mate Lovraka, Dankovečke ulice i Ulice Zvonimira Ljevakovića.

5. Predlaže uputiti prijedlog GČ Gornja Dubrava za poništavanjem navedenog Rješenja tvrki „Futura“ i hitnom sanacijom deponije i vraćanje predmetnih čestica u prvobitno stanje

Ad 7. Rasprava o načinu korištenje prostora Mjesne samouprave te uvid u raspored korištenja

Predsjednica obavještava vijećnike da nije unaprijed dobila na uvid raspored. Gospodin Čale je skinuo raspored sa oglasne ploče prostorije MO, te ga dao predsjednici na uvid. Rasprava i zaključak o rasporedu korištenja odgađaju se do sljedeće sjednice.

Ad 11. Pitanja, prijedlozi i obavijesti 

Vijećnici su se složili da će dio sredstava koje MO ima na raspolaganju za nespomenute troškove potrošiti za tiskanje plakata kao promocija samog mjesnog odbora.

Predsjednica otvara raspravu, vezano uz vandalizam na Centru za autizam. Predsjednica Renata Hofer i vijećnica Ivana Budimir obavezuju se stupiti u kontakt s Policijskom postajom u Dubravi, te ih obavijestiti o vandalizmu. Također, obavezuju se stupiti u kontakt sa Centrom za autizam i razgovarati s njima o navedenoj situaciji.

Predsjednica otvara zadnju točku sjednice i poziva vijećnike na raspravu.

Vijećnica Budimir postavlja pitanje vijećnicima iz prošlog saziva da li im je poznato da li je na području MO-a bilo proslijeđene gradske/državne pomoći za sanaciju šteta od potresa, na što je gospodin Gnjidić obavijestio vijećnice da preko MO-a nije građanima dodjeljivana takva pomoć, a samo je jedna građanka tražila informaciju vezano uz štetu na svom stanu, pri čemu ju je gospodin Gnjidić uputio na ured za upravljanje u hitnim situacijama.

Vijećnica Ivana Budimir postavlja pitanje vijećnicima iz prošlog saziva o organizaciji civilne zaštite među vijećnicima. Gospodin Ćale izvijestio je vijećnike da je on dogovorno bio predsjednik civilne zaštite u prošlom sazivu te je u tu svrhu zadužio komplet zaštitne odjeće. Na pitanje da li je bila organizirana nekakva edukacija ili vježba, da li postoji kakav akt vezano uz organizaciju civilne zaštite na području MO-a, vijećnici su odgovorili da u prošlom sazivu nije bilo organiziranje edukacije, ni vježbi, te da nisu upoznati s time postoji li kakav akt vezan uz organizaciju civilne zaštite na području MO-a.

Vijećnica Ivana Budimir pita vijećnike iz prošlog saziva da li imaju informaciju što se dogodilo s prijedlogom GČ Gornja Dubrava Odboru za imenovanje naselja, imenovanje i preimenovanje ulica, trgova i drugih javnih površina o uvrštavanju imena Parka Vesne Parun u fond imena. S obzirom da nikome nije bilo poznato u kojoj je fazi prijedlog, predlaže se da se od stručne službe zatraži odgovarajuća informacija, a Odboru predloži prenamjena Parka Vesne Parun u Trg Vesne Parun – s obzirom da je predložena lokacija Vile Velebita 1, 1a, 1b, 1c, 1d i 1e zapravo popločena ravna površina koja je prema kategorizaciji trg, a ne park.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
Dovršeno u 20:30 sati.

KLASA:026-02/21-002/1123
URBROJ:251-06-11-514-21-2
U Zagrebu, 8. srpnja 2021.

Zapisnik sastavio: 							
Ivana Budimir						

                 Predsjednica
Vijeća Mjesnog odbora
Studentski grad

Renata Hofer

